సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బెన్‌స్టోక్స్ అప్పుడే గొడవ మొదలెట్టేశాడు..?
అశోక్ దిండా చాలా వింత మనిషి.. ఇలాంటి వారి కారణంగానే హెడ్‌ఫోన్స్ కనిపెట్టారు’ అని స్టోక్స్ ఒక సెల్ఫీని
TNN | Updated:
Apr 4, 2017, 08:51PM IST
మైదానంలో ఆట కంటే వివాదాలతోనే ఎక్కువ వార్తల్లో నిలిచే ఇంగ్లాండ్ ఆల్&zwnj;రౌండర్ బెన్&zwnj;స్టోక్స్ తొలిసారి ఐపీఎల్&zwnj; టోర్నీలో ఆడబోతున్నాడు. రైజింగ్ పుణె సూపర్ జైయింట్స్ ఫ్రాంఛైజీ ఈ ఏడాది వేలంలోనే అత్యధిక రూ.14.5 కోట్లకి స్టోక్స్&zwnj;ని కొనుగోలు చేసింది. ప్రస్తుతం పుణె జట్టుతో కలిసి ప్రయాణం చేస్తున్న స్టోక్స్ అప్పుడే సహచరులతో చిన్నపాటి మాటల యుద్ధానికి తెరదీశాడు. పుణె జట్టులోని భారత్ బౌలర్ అశోక్ దిండా తనని విసిగిస్తున్నాడని.. అలాంటి వారిని చూసే హెడ్&zwnj;ఫోన్స్ కనిపెట్టారంటూ స్టోక్స్ వివాదాస్పద రీతిలో కామెంట్ చేశాడు.
&lsquo;అశోక్ దిండా చాలా వింత మనిషి.. ఇలాంటి వారి కారణంగానే హెడ్&zwnj;ఫోన్స్ కనిపెట్టారు&rsquo; అని స్టోక్స్ ఒక సెల్ఫీని జతచేసి సోషల్ మీడియాలో పోస్ట్ చేశాడు. ఫొటోలో స్టోక్స్ చిరాకుతో ఉన్నట్లు కనిపించగా.. పక్కనే అశోక్ దిండా కొంటెంగా అతనిపైపు చూస్తూ ఉన్నాడు. భారత్&zwnj;తో గత ఏడాది ముగిసిన టెస్టు సిరీస్&zwnj;లో కూడా బెన్&zwnj;స్టోక్స్ ఇలానే విరాట్ కోహ్లిపై నోరు పారేసుకున్నాడు. మ్యాచ్&zwnj;లు ముగిసేంత వరకు టీమిండియా క్రికెటర్లను ఏదోరకంగా ఈ ఆల్&zwnj;రౌండర్ కవ్విస్తూనే మైదానంలో కనిపించాడు. ఈ సిరీస్ కంటే ముందు బంగ్లాదేశ్&zwnj; క్రికెటర్లతో కూడా ఇదే రీతిలో స్టోక్స్ గొడవకు దిగాడు. మరి తాజా ఐపీఎల్ టోర్నీ జరిగే 47 రోజులు స్టోక్స్ ఇంకెన్ని వివాదాలు తెరవైకి తీసుకొస్తాడో చూడాలి.
బెన్&zwnj;స్టోక్స్ ఇది తొలి ఐపీఎల్ కాగా.. అశోక్ దిండా ఆరంభ టోర్నీ నుంచి ఆడుతున్నాడు. అతను ఇప్పటికే చాలా జట్లు మారినా.. గత ఏడాది నుంచి రైజింగ్ పుణె సూపర్ జైయింట్స్&zwnj;లోనే కొనసాగుతున్నాడు.